Miljoene vir studie in Afrikaans | Maroela Media
Studente wat vir 'n meesters­graad of doktorsgraad by enige universiteit in Suid-Afrika wil inskryf, kan aansoek doen, het die uitvoerende hoof van die SA Akademie, dr. Dioné Prinsloo, vandag gesê.
Die waarde van die beurse beloop tot soveel as R120 000 vir doktorsgraadstudie en R60 000 vir meestersgraadstudie. Voltydse sowel as deeltydse studente kan aansoek doen. Die enigste voorwaarde wat die Akademie stel, is dat die uitkoms van die nagraadse studie in Afrikaans aangebied word.
"Hoewel universiteite in Suid-Afrika sterk verengels, glo die Akademie dat daar steeds plek is vir gevorderde studie in Afrikaans en dat studente wat dit verkies sover moontlik in staat gestel moet word om hul nagraadse studie in hul moedertaal te voltooi – in hierdie geval Afrikaans," het dr. Prinsloo gesê. "Met hulle gevorderde studie dra die studente ook by tot die uitbreiding van Afrikaans as vaktaal. Die SA Akademie aanvaar dat daar genoeg Afrikaanstalige akademici in die land is wat nagraadse studente in Afrikaans wil en kan begelei."
Aansoeke vir die akademiese jaar 2018 sluit einde Augustus. Navrae kan gerig word deur 'n e-pos na Melanie Rens by [email protected] te stuur. Inligting hieroor is ook by akademie.co.za beskikbaar.
[Video] Nog net een dag om te 'protesteer' in Afrikaans
[Foto's] Blinde terapiehond verower harte
Absoluut verblydende nuus in die tye van koelbloedige taalmoord.
Fantasties! En kyk net wie het sopas aansoek gedoen vir sy nagraadse studies wat ek in elkgeval in Afrikaans sou doen.
MOOI JULLE! BRAVO SA Akademie vir Wetenskap en Kuns. Dit is ironies dat ek die ander dag op hul webtuiste was en die einste inskrywings besigtig het. Sjoe, daar is baie individue wat aansoek gedoen het om beurse vir tesisse/verhandelings in Afr, en ek is seker hulle almal sal 'n groot sukses van hul studies maak! Die feit dat daar so naarstigtelik en ywerig om die beskikbare beurse gekompeteer word, en dat die onderwerpe vir meesters en doktorale tesisse/verhandelinge ooglopend van so 'n gevarieerde en kwaliteit kaliber/aard is, MAAK REGTIG hierdie hele belaglike TAALspulletjie rondom VOORGRAADSE STUDIE in jou moedertaal… Lees meer »